钦定古今图书集成/明伦汇编/氏族典/第106卷 > 裴肃
## 钦定古今图书集成/明伦汇编/氏族典/第106卷 > 裴肃

按《隋书裴肃传》：“肃字神封，河东闻喜人也。父侠，周民
部大夫。肃仕周，释褐给事中士，累迁御正下大夫，以
行军长史从韦孝宽征淮南，属高祖为丞相，肃闻而
叹，高祖不悦，由是废于家。开皇五年，授膳部侍郎。后
二岁，迁朔州总管长史，转具州长史。仁寿中，见皇太
子勇、蜀王秀、左仆射高颎俱废黜，遣使上书，上谓杨”
素曰：“裴肃忧我家事，此亦至诚也。”于是征肃入朝。皇
太子闻之，不悦。未几上崩，炀帝嗣位，不得调者久之，
亦杜门不出。后授永平郡丞，岁馀卒。有子尚贤。